《客有以仙人渡海便面索书者戏笔作此》
明代·林大春

谁道百花新，一肩挑住洛阳春。谁云万里浪，一脚踏之如长阪。

世路未须愁险巇，王道平平复荡荡。任它物态几番休，持此周旋光烂熳。

岂必骑鹤上扬州，兼之腰缠十万贯。

作者简介：（1523—1588）明广东潮阳人，字邦阳，一字井丹。嘉靖二十九年进士。授行人，累官浙江提学副使，致高拱私党于法，为言官论劾，罢官。有《井丹集》。